 Bartamihii sanadkii 2010-kii, xilli ay Sacdiyo heshay Sharcigii ay ku aadi laheyd dalka Swizerland, ayaa waxaa dhacday inaan dib ugu soo laabtay dalka Soomaaliya, gaar ahaan magaaladda Hargeysa, markii aan ka soo bixi rabay Pakistan waxaan xiriir la-sameeyay Sacdiya oo joogtay Addis Ababa, waxaana ku iri aan iskugu imaano magaaladda Hargeysa, iyadoo igu tiri Waa hagaag oo Hargeysa baan isku arki doonaa, laakiin marka ay sidaasi i leedahay waxay heysatay Sharcigii ay ku aadi laheyd Swizerland, oo anna waxba kalama socdo. 